Lav et referat af nedenstående tekst:

Tekst:
Det er kun få dage siden, at John Larsen opdagede, at ukendte gerningsmænd havde stjålet seks meget sjældne planter. Der er tale om Thy Gøgeurt, som kun vokser i Thisted og Jammerbugt Kommuner, og nu er flere af planterne altså forsvundet fra et naturområde nær Hjardemål i Thy. - Jeg blev jo rasende og bare så sur. Jeg synes, det er sådan noget dumt noget at gøre, siger John Larsen, der er naturvejleder for Naturstyrelsen. Den særlige gøgeurt i orkidefamilien står lige nu i fuldt flor ganske få steder. Og selv om nogle blomstertyve nu har seks eksemplarer af den sjældne plante, så skal de ikke forvente at kunne nyde den ret længe. - Hvis man vælger at grave den op, som det desværre er tilfældet her, så kan det ikke lykkes at plante den andre steder, end der, hvor den er, siger Cornelia Maj Christensen, der er biolog hos Naturstyrelsen i Thy. Flere arter er stjålet Det er ikke første gang, at sjældne planter bliver stjålet fra naturen. De sidste par måneder er blandt andet Opret Kobjælde i Mols Bjerge forsvundet. Det er ulovligt at fjerne fredede planter fra naturen, og derfor kan politiet komme ind i billedet. - Det er helt klart noget, vi går videre med. Det er en alvorlig sag, og man skal ikke fjerne en fredet art fra sin naturlige lokalitet, så vi overvejer at politianmelde det. Det er ikke noget, man kan gøre uden, at det har en konsekvens, siger Cornelia Maj Christensen. I april var der to lignende sager andre steder i Jylland. Danmarks Naturfredningsforening vil nu have mere fokus på problemet.

Referat:
Thy Gøgeurt findes kun i Thisted og Jammerbugt Kommune. Men nogen har fjernet planterne, og det må man ikke, så nu kan politiet nu komme ind i billedet.